cyanic-selkie/wikianc huggingface dataset:
יצחק אפשטיין (רב)
צאצאיו
בניו: יואל - חתנו של הרב גרשון אריאלי (בנו של הרב יצחק אריאלי); הרב נח - ראש כולל בירושלים; חיים אפשטין - יו"ר מפלגת בני תורה וסגן ראש עיריית ירושלים; והרב איסר זלמן – לשעבר ר"מ בישיבת ההסדר קריית שמונה. בנותיו: נחמה – אשת הפיזיקאי פרופסור יעקב גרינהויז; ורבקה – אשת הרב נחום נריה.
מארסיה
מארסיה (באנגלית: Queen Marcia) הייתה מלכת בריטניה  על פי ספרו של ג'פרי ממונמות' "ההיסטוריה של מלכי בריטניה". אין כל תיעוד היסטורי למלכותה, והיא נחשבת לאחד המלכים האגדיים של בריטניה.
מיוריאל באוזר
ביוגרפיה
באוזר נולדה בוושינגטון די. סי., בתם הצעירה של ג'ואן אחות במקצועה וג'ו באוזר, מנהל מתקני בתי ספר ציבוריים ופעיל קהילתי. היא למדה בתיכון קתולי במרילנד, סיימה תואר ראשון בהיסטוריה באוניברסיטת צ'טהאם בפיטסבורג ותואר שני במדיניות ציבורית באוניברסיטה האמריקאית בוושינגטון. באוזר עבדה כמדריכת תיירים בפארק המול ובאתרים נוספים בעיר, וכנציגת תביעות בחברת הביטוח סטייט פארם.
חיים אפשטין
קריירה פוליטית
ב-13 ביולי 2018 פרסם עיתון הפלס תמיכה באפשטיין לראשות עיריית ירושלים, אך ב-23 באוקטובר הודיע אפשטיין על הסרת מועמדותו. לבסוף המפלגה תמכה במועמד זאב אלקין לראשות העיר. לאחר הפסדו של אלקין בבחירות - ב"סיבוב השני" הודיעה מפלגת בני תורה למצביעיה לפעול על מנת שמשה ליאון לא יבחר לראשות העירייה - קריאה שהתפרשה בקרב תומכי המפלגה כהבעת תמיכה במועמד עופר ברקוביץ. עם היבחרו של ליאון לראשות העיר החל אפשטיין לכהן כחבר בהנהלת העיר וכמחזיק תיק הבריאות העירונית.
הטבח בפוסטאוואם
הטבח בפּוּסְטַאוַואם (בהונגרית: A pusztavámi tömeggyilkosság) התרחש ב־16 באוקטובר 1944, במהלכו ירתה יחידת וואפן אס. אס. בכל אנשי פלוגת שירות העבודה (שירות של עבודות כפייה במסגרת הצבא ההונגרי) שהייתה מורכבת מרופאים, רוקחים ומהנדסים הונגרים-יהודים. הפלוגה הוקמה במקור ביולשבה (כיום כפר בדרום מזרח סלובקיה) והועברה לפוסטאוואם. מספר הקורבנות היה 199, לפי מקורות אחרים 216. פוסטאוואם הוא כפר בצפון מערב הונגריה בן כ-2,500 תושבים, קרוב לדנובה ולגבול עם סלובקיה. חלק ניכר מתושביו היו גרמנים אתנים ילידי ואזרחי הונגריה.
כוכב קפטיין
כוכב קָפְּטֶיין (מאנגלית: Kapteyn's Star, נקרא גם גליזה 191, LHS 29 או VZ בכן ציור) הוא תת-ננס אדום הנמצא במרחק של 12.78 שנות אור ממערכת השמש בקבוצת הכוכבים כן ציור. זהו אחד הכוכבים הקרובים לכדור הארץ והוא הכוכב עם התנועה העצמית השנייה בגודלה. כמו כל שאר הננסים האדומים, גם את כוכב קפטיין לא ניתן לראות ללא ציוד עזר, שכן בהירות נראיתו היא מדרגה 8.85, נמוכה בהרבה מסף הראייה האנושי אך ניתן לראותו באמצעות משקפת או טלסקופ חובבים כ-8.5 מעלות מצפון-מערב לכוכב β בכן-ציור או כ-6.5 מעלות מדרום-מזרח לכוכב α במפסלת.
אוגוסט מארייט
מנהל מחלקת העתיקות
במסגרת פעילותו עשה מארייט מאמצים להילחם בשודדי עתיקות. היו לו מתנגדים רבים, במיוחד ארכאולוגים בריטיים וגרמניים, שעד אז היה להם חופש פעולה לחפור במצרים. הוא לא נתן להם רישיונות חפירה, וכל החפירות נעשו תחת פיקוחו ובאחריותו. חלק מההתנגדות נבע מההסכם בין מצרים לצרפת, שהשאיר בידי הצרפתים מחצית מהממצאים שהתגלו, כשמארייט עצמו היה המחליט מה עובר לצרפת ומה נשאר במוזיאון בקהיר. אחד הסיפורים הידועים הוא מאבקו במושל באזור לוקסור. בתבאי נמצא הסרקופג מזהב עם התכשיטים של המלכה אחותפה הראשונה מהשושלת ה-17 (המאה ה-16 לפנה"ס). המושל המקומי החרים את התכשיטים ושיגר אותם בחשאי בספינה במורד הנילוס לשליט מצרים, אך מארייט עלה על סיפון הספינה ולקח את התכשיטים תוך איום ברובים.
מינסוטה
היסטוריה
לפני הגעת האדם הלבן מינסוטה הייתה מיושבת על ידי אינדיאנים שהיו בעיקר משבטי האנישינאבה והסו. האירופאים הראשונים היו סוחרי פרווה צרפתיים שהגיעו במאה ה-17. מאה שנים לאחר מכן היגרו בני הצ'יפווה מערבה למינסוטה, וגרמו למתחים עם שבט הסו. בתקופה זו מינסוטה מופתה על ידי מספר חוקרים.
כלכלתה המוקדמת של מינסוטה הייתה מבוססת על כריתת עצים וחוואות. המנסרות במפלי סנט אנתוני ומפעלי הכריתה הניבו כמויות גדולות של תוצרים. הערים שבהן היו המפעלים הללו שכנו בסמוך לנהרות שהיו נתיב תחבורה נוח. בתקופה מאוחרת יותר נבנתה מערכת הידראולית במפלי סנט אנתוני על מנת לספק כוח עבור טחנות קמח נוספות. החידושים שהופעלו על ידי עובדי טחנות הקמח סייעו בהמצאת ה"פטנט" של קמח מינסוטה, שמחירו היה כמעט כפול מקמח אופים רגיל שאותו הוא החליף. ב-1900 טחנות הקמח של מינסוטה עיבדו 14.1% מכלל התבואה של מינסוטה.
גאוגרפיה
מינסוטה היא המדינה הצפונית ביותר מלבד אלסקה; הזווית הצפון-מערבית שלה היא החלק היחיד של 48 המדינות הרציפות הנמצא צפונית לקו רוחב 49. מינסוטה נמצאת באזור של ארצות הברית הידוע בשם המערב התיכון העליון. גבול המדינה בימת סופיריור משיק לגבולות של מישיגן וויסקונסין בצפון-מזרח; יתרת הגבול המזרחי היא עם ויסקונסין. איווה נמצאת דרומית למינסוטה, דקוטה הצפונית ודקוטה הדרומית במערב, והפרובינציות הקנדיות אונטריו ומניטובה בצפון. שטחה של מינסוטה הוא כ-225,365 קמ"ר, והיא המדינה ה-12 בארצות הברית מבחינת הגודל.
אקלים
במינסוטה אקלים יבשתי, עם ארבע עונות מובחנות. הקיץ חמים וגשום, ואילו החורף מושלג, קר מאוד, עם טמפרטורות מתחת לאפס. טווח הטמפרטורות של מינסוטה אופייני לאקלים יבשתי; הפרש הטמפרטורות המרבי שנמדד הוא 174 מעלות פרנהייט (בין 60- ל-114 מעלות), השווה להפרש בין של 96 מעלות צלזיוס (45- עד 51). אירועים מטאורולוגיים העיקריים הם גשם, שלג וסופות שלג, סופת רעמים, ברד, טורנדו ופרצי רוח עזים אחרים. עונת הגדילה נמשכת בין 90 יום ברכס הברזל ל-160 יום בדרום-מזרח המדינה ליד נהר מיסיסיפי, והטמפרטורה הממוצעת נעה בין 2°C ל-9°C. נקודת הטל הממוצעת בקיץ נעה בין 14.4°C בדרום ל-8.9°C בצפון. כמות המשקעים תלויה במיקום, והיא נעה בין 48.3 ס"מ ל-88.9 ס"מ, ופעם בעשר עד חמישים שנים מתרחשת בצורת.
הרשות המחוקקת
הרשות המחוקקת של מינסוטה היא גוף המורכב מסנאט ומבית נבחרים. מינסוטה מחולקת ל-68 מחוזות, ובכל אחד מתגוררים כ-60,000 תושבים. לכל מחוז יש סנאטור אחד ושני נבחרים (כל מחוז מחולק לחלק A ולחלק B). הסנאטורים מכהנים בתפקידם במשך ארבע שנים, והנבחרים במשך שנתיים. בבחירות שנערכו בנובמבר 2006 המפלגה הדמוקרטית-חקלאית-עבודה זכתה ב-19 מושבים בבית הנבחרים, וזכתה לרוב כולל של 85 מושבים מתוך 134. המפלגה שולטת גם בסנאט. בתחילת 2008 המפלגה זכתה במושב נוסף בסנאט, והגדילה את מספר הסנאטורים מטעמה ל-45. המפלגה מחזיקה בסנאט ברוב החסין מפני הטלת וטו.
דמוגרפיה
במינסוטה אוכלוסייה מסומליה הגדולה ביותר במדינה, עם כ־57,000 תושבים, הריכוז הגדול ביותר מחוץ לקרן אפריקה.
נופש ופנאי
בחודשים שבהם הטמפרטורה גבוהה הפעילויות הללו קשורות בדרך כלל למים. טיולי סוף שבוע (או טיולים ארוכים יותר) לבקתות משפחתיות על חופי האגמים הן מנהג מקובל במינסוטה. הפעילויות הקשורות לספורט מים מתמקדות בעיקר בסקי מים, שמקורו במינסוטה, שיט בסירה או בקאנו, ודיג. למעלה מ-36% מתושבי מינסוטה עוסקים בדיג, ומספר זה הוא שני בגודלו רק לאלסקה.
בריאות
הטיפול הרפואי ניתן על ידי רשת של בתי חולים ומרפאות, ובראשן עומדים שני מוסדות בעלי פרסום בקנה מידה לאומי. בבית הספר לרפואה של אוניברסיטת מינסוטה נעשו כמה פריצות דרך בתחום הטיפול, ופעילויות המחקר שלו תרמו בצורה משמעותית להתפתחות תעשיית הביוטכנולוגיה של מינסוטה. מאיו קליניק, מרכז רפואי ידוע בעולם, נמצא ברוצ'סטר. מאיו קליניק והאוניברסיטה שותפים בתוכנית מדינתית לחקר הסרטן, מחלת אלצהיימר, בריאות הלב, השמנה ותחומים אחרים.
תקשורת
ארבעת העיתונים הגדולים במינסוטה הם הסטאר טריביון במיניאפוליס, פיוניר פרס בסיינט פול, דולות' ניוז טריביון בדולות ומינסוטה דיילי, שהוא העיתון הגדול ביותר בארצות הברית המנוהל על ידי סטודנטים. אתרי האינטרנט החדשות היומיות העיקריים הם MinnPost, הטווין סיטיז דיילי פלאנט ומוניטור וושינגטון הבירה - סניף מינסוטה. במינסוטה יוצאים גם שבועונים וירחונים.
אדי ג'ונסון (כדורסלן, 1955)
קריירת המשחק
בפברואר 1986 הועבר ג'ונסון בטרייד לקליבלנד קאבלירס בתמורה לג'וני דייוויס. במרץ 1987 חתם על חוזה עד לסיום עונת בסיאטל סופרסוניקס, עמה העפיל לגמר האזור המערבי.
לאורך הקריירה הושעה מספר פעמים על ידי ליגת ה-NBA בגין שימוש בקוקאין, ובשנת 1986 אף התאשפז במכון גמילה מסמים. בשנת 1987 הושעה מהליגה לצמיתות לאחר שלא עמד בדרישות מכון הגמילה.
פלילים
ב-26 באוקטובר 2020 נפטר ג'ונסון, בגיל 65.
כריס צ'יוזה
קריירה
ב-4 בינואר 2020 חתם על חוזה דו כיווני עם ברוקלין נטס ולונג איילנד נטס. בעונת 2019/2020 העמיד ממוצעים של 6.4 נקודות, 2.1 ריבאונדים ו-3.1 אסיסטים ב-15.4 דקות למשחק ב-18 משחקים בהם שיחק. בעונת 2021/2021 העמיד ממוצעים של 4 נקודות, 1.1 ריבאונדים ו-3 אסיסטים ב-10.5 דקות למשחק ב-22 משחקים בהם שיחק.
ב-16 בספטמבר 2022 חזר לברוקלין נטס.
ויקונן ירמיהו על יאשיהו
מילות הקינה
אֵיכָה אֱלִי קוֹנְנוּ מֵאֵלָיו. בֶּן שְׁמוֹנֶה שָׁנָה הֵחֵל לִדְרֹשׁ מֵאֱלֹהָיו. בְּנֵי חָם בְּעָבְרָם חָנוּ עָלָיו. וְלֹא הֻזְכַּר לוֹ שִׁנּוּי מִפְעָלָיו:
מֵחַטֹּאת סְתִירַת מְזוּזוֹת. חֲזוֹן עַנְתוֹתִי הֵחֵלּוּ לִבְזוֹת. נָעוּ עֲנָמִים לְחוּמוֹ לְהַבְזוֹת. וְלֹא הֵסֵב פָּנָיו וְסָפְדוּ עַל זֹאת:
ניקולאי אוסטרובסקי
ביוגרפיה
ניקולאי אוסטרובסקי נולד בכפר בפלך ווהלין שבדרום-מערב רוסיה (אוקראינה). הוא רכש השכלה יסודית בכפרו. ב-1916 עברה המשפחה להתגורר בעיירה שפטובקה ואוסטרובסקי החל לעבוד בעבודות מזדמנות, תוך שהוא ממשיך בלימודיו. ב-1918, במהלך מלחמת העולם הראשונה, כאשר שפטובקה הייתה נתונה תחת כיבוש גרמני, התקרב אוסטרובסקי בדעותיו לבולשביקים והיה פעיל במחתרת המקומית. ב-20 ביולי 1919 התקבל לקומסומול והתגייס לצבא אדום. ניקולאי אוסטרובסקי לחם ביחידת פרשים וב-1920 נפצע בקרבות באזור העיר לבוב ושוחרר מהצבא.
פעילות ספרותית
הספר זכה לפופולריות רבה. הוא נכלל בתוכנית הלימודים של בתי הספר בברית המועצות, ותורגם לשפות רבות. מהדורה עברית יצאה לאור בהוצאת הקיבוץ המאוחד בשנת 1947. על בסיס העלילה צולמו בברית המועצות שלושה סרטים, בשנים 1942, 1956 ו-1975 (סדרת טלוויזיה ב-6 פרקים). בסין צולמה סדרת טלוויזיה המבוססת על הספר בשנת 2000.
רובעי אמסטרדם
רובעי אמסטרדם או מחוזות אמסטרדם (בהולנדית: Stadsdelen Van Amsterdam) הם חלוקה אדמיניסטרטיבית שמפצלת את העיר אמסטרדם שבהולנד לשמונה רבעים (Stadsdelen) מוניציפליים.
ניו ג'רזי
המאה ה-20
בשנות ה-30 איפשרה המדינה לקבצנים לקבץ נדבות ברחובות במקום להשתמש בתקציב המדינה לשפר את המצב הקשה. במהלך שתי מלחמות העולם הפכה ניו ג'רזי למרכז תעשייתי, ולמרכז לבניית ספינות מלחמה. סמוך לפרוץ מלחמת העולם השנייה עלה הצפלין הינדנבורג באש ליד לייקהרסט.
גאוגרפיה
ניו ג'רזי גובלת בצפונה במדינת ניו יורק, במזרחה באוקיינוס האטלנטי, בדרומה בדלאוור ובמערבה בפנסילבניה.
תחבורה
כביש עיקרי נוסף הוא גארדן סטייט פארקווי (Garden State Parkway) העובר לאורך הגבול של המדינה עם מדינת ניו יורק ומקשר את מטרופולין ניו יורק עם אטלנטיק סיטי.
נמל התעופה הבינלאומי ניוארק ליברטי הוא אחד משדות התעופה העיקריים של ארצות הברית, ואחד משלושת שדות התעופה המשמשים את מטרופולין העיר ניו יורק.
רמפות הסלקציה באושוויץ-בירקנאו
הרמפות
מוזיאון אושוויץ-בירקנאו מונה שלוש רמפות רכבת ששירתו את מחנות אושוויץ בשנות פעולתם.
בארה דה טיז'וקה
הגידול באוכלוסיית השכונה הוא הגבוה ביותר בריו: מ-98,851 איש בשנת 1991, ל-174,353 בשנת 2000, ועד ל-300,823 בשנת 2010. תושבי השכונה מכונים "באריסטאס". היא נחשבת לשכונה בטוחה יחסית מבין שכונות המעמד הגבוה של ריו, מכיוון שאין בה פאבלות ופועלים בה כוחות ביטחון ציבוריים ופרטיים רבים.
ארנסט ג'ויס
המשלחת הבריטית לאנטארקטיקה ("נמרוד") 1909-1907
"נמרוד" הפליגה מניו זילנד ב-1 בינואר 1908, וכדי לחסוך בדלק, נגררה עד לקרח הים הדחוס של אנטארקטיקה על ידי הגוררת "קוניה". ב-23 בינואר, עכשיו בכוח המנוע שלה עצמה, הגיעה אל מדף הקרח רוס (שהיה מוכר אז בשם "מחסום הקרח הגדול או "המחסום"), שם תכנן שקלטון לקבוע את המטה שלו במפרצון שגילה בעת מסע "דיסקברי". התברר, שהתוכנית לא ניתנה לביצוע; המפרצון, משם המריאו סקוט ושקלטון בכדור פורח בפברואר 1902, התרחב מאוד והיה למפרץ פתוח, שקיבל את השם מפרץ הלווייתנים. שקלטון היה בטוח, שהקרח איננו יציב דיו לשמש לאתר נחיתה, ולא יכול היה למצוא שום אתר חלופי קביל על ארץ אדוארד השביעי הסמוכה. לפני צאתו לאנטארקטיקה הבטיח שקלטון לסקוט, שלא יקים בסיס למשלחתו במטה הקודם של סקוט במצר מקמרדו או בקרבתו. עכשיו לא נותרה לשקלטון ברירה אלא לחזור בו מהסכמתו ולהשיט את "נמרוד" אל מימיו הבטוחים יותר של מצר מקמרדו. האתר שנבחר לבסוף לבסיס נמצא בכף רוידס, כ-32 ק"מ צפונית למטה "דיסקברי" הישן של סקוט בהאט פוינט. לאורך התהליך הממושך, ולא פעם קשה, של פריקת הספינה, נשאר ג'ויס על החוף, שם השגיח על הכלבים וסוסי הפוני, ועזר לבנות את צריף המשלחת. במרץ סייע ג'ויס לקבוצה, שהייתה הראשונה להעפיל בהצלחה אל הר ארבוס, אף כי לא היה בין המטפסים.
הערכה
מתעד רשומות הקוטב רולנד האנטפורד מסכם את ג'ויס כ"תערובת משונה של תרמית, ברק ראוותני וכישורים". הערכה מעורבת זו מקבלת אישור במבחר דעות שביטאו אנשים שהיו בקשר עם ג'ויס. דיק ריצ'רדס מקבוצת ים רוס תיאר אותו כ"נשמה טובה וחבר טוב", ואחרים היו שותפים לדעות החיוביות שהביעו סקוט ומרקהם וראו בג'ויס "בחור ממש בסדר", אם כי איננו מתאים לפיקוד. מצד שני, אריק מרשל ממשלחת נמרוד מצא אותו "בעל אינטליגנציה מוגבלת, עוין ואיננו מסתגל לסביבה", ואילו ג'ון קינג דייוויס, כאשר סירב להצטרף למשלחת הטראנס-אנטארקטית האימפריאלית, אמר לשקלטון" אני מסרב חד וחלק לעמוד בקשר עם כל מיזם, שאנשים כדוגמת ג'ויס קשורים עמו".
קוריאקסקי
התפרצויות אחרונות
ב-9 דצמבר 2008 התפרץ קוריאקסקי תוך יצירת עמוד אפר בגובה 6,000 מטרים, ההתפרצות הגדולה הראשונה ב-3,500 שנים.
בעיית XY
דוגמאות
לעיתים אפשר לזהות שמשתמשים מגיעים לבעיית XY מתי שהם שואלים משהו שלא נראה קשור לשום מטרת קצה שימושית.
אלאדיו
ברצלונה
הופעת הבכורה של אלאדיו בקבוצה הבוגרת של ברצלונה הגיעה תחת המאמן לאזלו קובאלה, ב-30 בדצמבר 1962, במשחק בו הפסידה ברצלונה לאוססונה בתוצאה 3-1. קובאלה פוטר והוחלף על ידי גונסלבו השני, ועמו כמאמן פתח אלאדיו בהרכב הקבוצה ב-7 משחקי ליגה עד סוף העונה. ב-23 ביוני 1963 זכתה ברצלונה בגביע הגנרל, אחרי שניצחה בגמר את ריאל סרגוסה בקאמפ נואו, אך אלאדיו לא שותף במשחק. בסוף העונה עזב גונסלבו ובמקומו מונה ססאר רודריגס אלברס. ססאר בטח באלאדיו והציב אותו בהרכב הקבוצה בכל משחקי הליגה בעונת 1963/64 למעט אחד, וברצלונה סיימה את העונה במקום ה-2. יציבותו של אלאדיו בהרכב הקבוצה המשיכה גם בעונות הבאות, בעיקר לצדו של גאייגו, גם כאשר הוחלף מאמן הקבוצה מספר פעמים.
טקמיצו מוראוקה
הוא לימד שפות שמיות כולל עברית מודרנית באוניברסיטת מנצ'סטר, (1970-1980), פרופסור במחלקה ללימודי המזרח התיכון באוניברסיטת מלבורן (1980-1991), ומשנת 1991 לימד באוניברסיטת ליידן. מאז פרישתו מעבודתו בליידן בשנת 2003, הוא מלמד בהתנדבות בסמינרים תאולוגיים ובאוניברסיטאות באסיה, מתוך כוונה לכפר על פשעי העם היפני במלחמת העולם השנייה.
סעדון (פירושונים)
סעדון הוא שם משפחה יהודי צפון-אפריקאי שמשמעותו היא "בר מזל".
לי ארצ'ר
מלחמת העולם השנייה
ארצ'ר נחשב על ידי רבים בתור אלוף ההפלות הראשון, ונכון לשנת 2010, היחידי ממוצא אפרו-אמריקאי שהפיל חמישה מטוסים בקרב. בפועל, ארצ'ר הפיל ארבעה מטוסי אויב במלחמה, והפלתו החמישית היא למעשה הפלה משותפת עם טייס נוסף (נחשב לחצי הפלה). חקירה העלתה שהאש שירה על המטוס בהפלתו האחרונה היא זו שנזקה את המטוס קשות ועל כן זכה לתואר אלוף הפלות בחיל האוויר. הוא השמיד מטוס נוסף שחנה על הקרקע באוגוסט 1944, וכן מספר קרונות רכבת, כלי תובלה ואסדות.
אותות ועיטורים
לארצ'ר הוענקו האותות והעיטורים הבאים:
לונדון ריבר
תקציר העלילה
ביולי 2005, אליזבת סומרס, אלמנת מלחמת פוקלנד בריטית פרוטסטנטית, שחיה בחווה בגרנזי, ואפריקאי מוסלמי בשם אוסמן שחי בצרפת, הם שני זרים שנפגשים בלונדון. היא מחפשת את בתה, והוא מחפש את בנו, אחרי הפיגועים שהתרחשו בלונדון. אף אחד מהם אינו קרוב אל הילד הנעדר.
ביקורת
הקרנת הבכורה של הסרט הייתה בפסטיבל הסרטים הבינלאומי בברלין ב-10 בפברואר 2009.
מיקשה פנייה
השנים בבודפשט (1887–1948)
מיקשה פנייה מונה לשר המסחר בממשלה ששרדה בסך הכל 17 שעות.
מתיו הרברט
קריירה
"Goodbye Swingtime", אלבום משנת 2003 שיצא לאור תחת השם "The Matthew Herbert Big Band", שילב את הפרשנות הפוליטית של "Radio Boy" עם מבנה השירים של אלבומיו הרברט. הלהקה הוקלטה עם שישה עשר מוזיקאים מעולם הג'אז הבריטי, כולל הסקסופוניסטים דייב או'היגינס ונייג'ל היצ'קוק, הפסנתרן פיל פארנל והבסיסט דייב גרין. בהופעות הלהקה משתתפים גם סיציליאנו, ארטו לינדזי, ג'יימי לידל ומרה קרלייל. .
אופבה (כדורגל)
אופבה (בצ'כית: Slezský FC Opava) היא קבוצת כדורגל צ'כית המשחקת בליגה הלאומית של צ'כיה.
אהרון כהן (מחנך)
חייו
ב-1973 קיבל את התפקיד של מנהל מדרשיית עמליה אותה ניהל עד 1997. כהן הפך את מדרשיית עמליה לבי"ס תיכון מוביל לבנות בירושלים. כמנהל המדרשייה שם לו ליעד מרכזי את השילוב בין תלמידות מעיירות פיתוח לבין תלמידות ממשפחות מבוססות מירושלים. תחת הנהלתו הפכה מדרשיית "עמליה" לסמל ומופת למצוינות לימודית ולגישור פערים חברתיים. הוא שילב את לימודי הלאדינו במדרשיית עמליה כחלק מלימודי בחינות הבגרות במשך 14 שנה. הוא נחשב אחד הפעילים הראשונים להחייאת שפת הלאדינו. על פעילותו החינוכית רבת השנים קיבל בשנת תשנ"ח את התואר "יקיר החינוך הדתי" מארגון המורים הדתיים בישראל.
ביצית שדופה
בהיריון תקין, ניתן להבחין באמצעות בדיקת אולטרה סאונד להיריון, בשק היריון לאחר כ-5 שבועות ובעובר, לאחר כ-6 שבועות מעת הווסת האחרונה. במצב של ביצית שדופה, ניתן יהיה לראות באותן נקודות זמן שק היריון, אך ללא שק חלמון וללא עובר. בשלב מוקדם, כאשר שק ההיריון קטן מדי, לא ניתן להבחין האם מתפתחים בו שק חלמון ועובר. לכן, אבחון ודאי של ביצית שדופה יכול להיעשות רק לאחר ששק ההיריון מגיע לגודל כזה שניתן לראות בבירור שהוא ריק. כיוון שבדרך כלל ההורמון hCG ממשיך להיות מופרש גם במצב של ביצית שדופה, השליה ושק היריון ממשיכים להתפתח ללא עובר. כיוון שהורמון זה מהווה אינדיקציה לקיום היריון בשלביו הראשונים, עלייתו עלולה להטעות נשים שסבורות שההיריון תקין.
לעיתים הגוף אינו פולט את שק ההיריון בעצמו (מצב שמכונה "הפלה נדחית") ויש לבצע הפלה תרופתית או גרידה, אך ללא צורך באישור וועדה להפסקת הריון, אלא באישור רופא בלבד.
ג'ורג' רלף קולייר
שנות השלום
קולייר שב לבריטניה וב־20 בספטמבר 1814 הוענק לו תואר ברונט. ב־2 בינואר 1815 קיבל תואר אביר מפקד של מסדר האמבט, ובאותו יום גם נתמנה ל־ Groom of the Bedchamber של דוכס אדינבורו. הוא הוסיף לשרת שירות פעיל בים, מונה לקומודור של שייטת מערב אפריקה, כשהוא מניף את דגלו על אה"מ "קריאול" (36 תותחים). בין 1818 ל־1821 פעל נמרצות לביטול סחר העבדים, וכאות הוקרה על מאמציו נבחר ב-17 במאי 1820 לחבר כבוד לכל חייו ב-African Institution.
מאלומה
2010–2013: תחילת הקריירה והעלייה לתהילה
ב-2012 היה מאלומה מועמד גם לפרס "Shock Award" כ"אמן החדש הטוב ביותר".
ב-11 ביוני 2013, הוציא את הסינגל "La Temperatura", בהשתתפות הזמר אלי פלסיוס. זהו הסינגל הראשון שלו שנכנס למצעדים בארצות הברית.
2014–2017: The Voice Kids ו-F.A.M.E
ב-12 באוקטובר 2017 הופיע בפני כ-15,000 איש בלייב פארק בראשון לציון.
2018–הווה: 11:11 ו-Papi Juancho
מאלומה מועמד בקטגוריה של כוכב עולמי גלובלי בטקס פרסי בחירת הילדים של ניקלודיאון. ב-8 ביוני 2018, השתתף מאלומה בשיר "Clandestino", של הזמרת שאקירה.
ב-28 ביוני 2018 הופיע מאלומה בישראל בפארק הירקון בתל אביב. בהמשך, הוציא את "Créeme", ביחד עם קרול ג'י. ב-17 באפריל 2019, השתתף בשיר "Medellín", של מדונה.
ספיואה רחב-מקור
מיונה של ציפור זו היה שנוי במחלוקת. מתחילה היה ברור שהיא קרובה אל הטירניים ואל המנקיניים, אך בבדיקות נוספות נמצא, שהיא קרובה גם לרחבי-מקור, לפיטיים ולאסיטיים, המצויים בעולם הישן. המחלוקת הסתיימה במיונה של ציפור זו למשפחה עצמאית.
הספיואה היא ציפור ביישנית הנחבאת בין ענפי היער ואינה נצפית לעיתים קרובות. עם זאת, מצב השימור שלה מוגדר ללא חשש.
לואיס מרלו
ביוגרפיה
ב-Aquí no hay quien viva שיחק מרלו לצד שחקנים כמו מלנה אלטריו, מריבי בילבאו, מריה אדאנס ועוד. הדמות אותה שיחק מרלו הייתה מאוריסיו ("מאורי") הידאלגו – עיתונאי הומוסקסואל. קורותיו של מאורי בסדרה ליוו, בין השאר, את התקדמות זכויות הלהט"ב במדינה, כאשר הוא ובן-זוגו בסדרה היו מעוניינים להתחתן אך לא יכלו לעשות זו בתקופה לפני שאושרו נישואים חד-מיניים בספרד. בעונתהּ החמישית של הסדרה, לאחר ששונה החוק בספרד, השניים נישאו; השניים גם היו מעוניינים לאמץ ילד, והעלילה שעסקה בכך בסדרה (שזכתה לפופולריות עצומה), התרחשה כשברקע היה מאבק על אימוץ על ידי זוגות חד-מיניים במציאות; מרלו זכה על תפקידו זה בפרסים רבים. בנוסף, הסדרה עצמה קיבלה פרסים רבים וביניהם שלוש פעמים את פרס Gayo לסדרות המעלות תכנים להט"ביים. הסדרה שברה שיאים של רייטינג ונחשבת לאחת הסדרות המצליחות ביותר בהיסטוריה של הטלוויזיה הספרדית.
ג'ק לסקי
טלוויזיה
בין 2015 ל-2017, לסקי שיחק בתפקיד אלפרד גרייבס בסדרת הטלוויזיה X Company.
קולנוע
את הופעת הבכורה שלו בסרט הוא עשה ב-2011 בסרט שרלוק הולמס: משחק הצללים של גאי ריצ'י.
תיאטרון
בשנת 2013 שיחק לסקי בתיאטרון ארקולה, את התפקיד של פלטונוב בהפקתה של הלנה קאוט האוסון של "בנים ללא אבות", שזכה לביקורת חיובית ממייקל בילינגטון.
יוסי זאנה
קריירה
בשנת 1979 הביא אותו המאמן דוביד שוויצר להפועל תל אביב וכבר בעונתו השנייה בקבוצה,, זכה עמה באליפות והפך לחלק משמעותי ברביעיית ההגנה של הקבוצה, יחד עם נמרוד דרייפוס, גבי לסרי ויעקב אקהויז. שנתיים לאחר מכן זכה עם הקבוצה גם בגביע המדינה לאחר ניצחון 2-3 על מכבי תל אביב במשחק הגמר. זאנה שיחק עשר שנים רצופות בהפועל תל אביב, וזכה עמה בשתי אליפויות נוספות, בשנים 1986 ו-1988, כשלצידו מככבים בקבוצה משה סיני ואלי כהן. בעונה שלאחר האליפות האחרונה של הקבוצה בשנות השמונים, היה זאנה שותף לירידת הקבוצה לראשונה בתולדותיה לליגה השנייה, אז הליגה הארצית. הייתה זו עונתו האחרונה במועדון בו רשם 215 הופעות בליגה, בהן כבש שער אחד, מול בית"ר ירושלים. זאנה כבש פעמיים לזכות הקבוצה במשחקי גביע האינטרטוטו, ובסך הכל הבקיע 4 שערים במדי הפועל תל אביב בכל המסגרות.
לאחר עונת הירידה, עבר זאנה לבני יהודה יחד עם חברו מהפועל משה סיני, וזכה עמה באליפות היחידה בתולדותיה בשנת 1990. שנה לאחר מכן החליט לפרוש ממשחק פעיל.
גביע אפריקה לאומות 2013
גביע אפריקה לאומות 2013 הוא הטורניר ה-29 של גביע אפריקה לאומות. הטורניר נערך בדרום אפריקה בין ה-19 בינואר ועד ל-10 בפברואר 2013 בחסות קונפדרציית הכדורגל של אפריקה. נבחרת זכתה בטורניר לאחר שגברה במשחק הגמר על  בתוצאה 1–0 זו הייתה הזכייה השלישית שלה בגביע.
בת הרב ואמה
בַּת הָרַב וְאִמָהּ היא בלדה עברית, שנכתבה על ידי שאול טשרניחובסקי וראתה אור ב-1942. זוהי השנייה משבע בלדות במחזור "ב", שנכתבו בידי המשורר בעיצומה של מלחמת העולם השנייה והשואה.
לחן הבלדה
זמן קצר אחר פרסומו זכה השיר ללחן של נחום נרדי והוא זכה להצלחה רבה בקרב הקהל. הראשונה ששרה אותו הייתה שושנה דמארי בהופעתה בקונצרט מיצירות נרדי ובליוויוֹ בפסנתר בחודש אוגוסט (1942). המשורר שאול טשרניחובסקי שנכח בקונצרט, הביע את התפעלותו מכך שחודשים ספורים לאחר שפרסם לראשונה את השיר הוא כבר הולחן על ידי נרדי וכבר הושמע על הבמה. ב-1947 שרה אותו דמארי שוב בפסטיגל הנוער בפראג, וזכתה לשבחים רבים.
תום גאן
חיים וקריירה
כאדם צעיר, הוא כתב שירה ברוח הזרם "התנועה", ומאוחר יותר, קושרה שירתו עם יצירתו של טד יוז. את שירתו של גאן, יחד עם שירת פיליפ לארקין, דונלד דייווי וחברים אחרים ב"התנועה", תיארו באנתולוגיית נורטון לספרות כ־"[...] מדגישה טוהר דיקציה וטון נייטרלי [...] מעודדת שפה רזה יותר ורצון לייצג ראייה של העולם בעיניים רעננות".
קלאמור היינריך אבל
ביוגרפיה
יצירותיו הבולטות ביותר נכתבו לתזמורת מיתרים ולמוזיקה קאמרית. הוא חיבר קובץ של 59 יצירות נפרדות תחת הכותרת Erstlinge musikalischer Blumen. הקובץ כולל יצירות לארבעה כלים ובאסו קונטינואו - מחולות אלמנד וקוראנט, פרלודים, סרבנדות וסונאטינות. היצירות התפרסמו לראשונה בשלושה כרכים בפרנקפורט (1674, 1676, 1677) ובהמשך יצרו לאור בכרך אחד בשם Drei Opera musica (ברונשוויק, 1687).
להיות איתה
להיות איתה היא סדרת דרמה וקומדיה רומנטית של חברת "קשת". הסדרה עלתה לשידור ב-25 בנובמבר 2013 בערוץ 2. אסי עזר יצר וכתב את הסדרה, ועודד רסקין ביים אותה. העלילה מביאה את סיפורם של עמוס דָּהַרִי, אופה מבת-ים, ונועה הוֹלַנדֶר, דוגמנית וידוענית, הפוגשים זה בזו במקרה ומתאהבים.
ב-12 באוקטובר 2021, עלתה לשידור העונה השלישית והאחרונה של הסדרה, בקשת 12, והסתיימה ב-3 בנובמבר באותה שנה.
עונה שנייה
אחיו של עמוס, אסף, חוזר מטיול בספרד עם בת זוג ספרדייה בשם בלנקה. משפחת דהרי מתקשה לקבל אותה מכיוון שהיא אינה יהודייה.
אסף משתכר ושוכב עם ונסה. בלנקה מגלה שאסף שכב עם ונסה ומתעמתת איתה. בזמן שנועה מתכננת את חתונתה עם חברותיה, נועה בלי שים לב אומרת דברים גזעניים על תימנים, ומישהו מצלם אותה בטלפון הנייד שלו. במהלך ראיון בטלוויזיה, מפתיע המנחה את נועה ומקרין את הסרטון הגזעני. עמוס עוזב אותה באמצע הראיון, וגם בני המשפחה שלו נפגעים ממנה עד עמקי נשמתם. אחרי שנועה מתנצלת בפניהם הם סולחים לה. במקביל מתקרב גדעון לעמוס ומשכנע אותו שהוא רק לטובתו ולטובת נועה, ואין לו שום כוונה להרוס להם את החתונה. במקום זאת, היא נהרסת על ידי יאיר ועדן שמצליחים לפתות את בני הזוג כל אחד כשהם בארצות נפרדות. נועה ועמוס חוזרים מחוץ לישראל וצביקה, שראה שעמוס נענה לניסיון הפיתוי של עדן בחיוב, אומר לעמוס שאם לא יספר לנועה ששכב עם עדן, הוא יספר לה. גדעון מפטר את עדן לאחר שפיתתה את עמוס, מפני שביקש ממנה לא להתערב בזוגיותם של עמוס ונועה. נועה מגלה מעדן שעמוס היה איתה, וזורקת אותו מביתה. נועה אומרת לעדן שהיא מוכרת לה, ולאחר מכן מעדכן גילי הגנן את צביקה על כך שאין מידע קודם על עדן. נועה מפטרת את צביקה, הסוכן שלה, אחרי שלא נקט פעולה כשעמוס ועדן היו יחד. עדן מתארחת אצל יאיר ובהמשך מתגלה כי היא בעצם אחותו העונה לשם דניאלה אלטמן. בנוסף מתגלה כי הם תכננו זמן רב לפגוע בגדעון ולגרום לנועה לשכב עם יאיר. נועה מודיעה לעמוס כי יש לו זמן קצוב לאסוף את דבריו, ועמוס מתעמת עם צביקה האוסף את דבריו גם כן. עמוס, גילי וצביקה מגלים כי דניאלה (עדן) ויאיר הם אחים. נועה נמצאת עם יאיר בווילה בצפון, שבה בילה גדעון עם אימו של יאיר, והם מתנשקים וישנים יחד. כשעמוס מתקשר לנועה כדי לעדכן אותה, יאיר מקבל את השיחה. כשנועה שואלת את יאיר מי התקשר, הוא עונה לה שזאת הייתה אחותו, והיא שואלת אותו מתי תפגוש אותה. הוא עונה לה: "בהזדמנות". עדן (דניאלה) חושפת בפני גדעון את הקשר שלה עם יאיר, וגדעון מתמוטט. בסופו של דבר מספר יאיר את האמת לנועה, והיא עוזבת אותו בזעם. שרשרת אירועים במרכזה חתונה בהפתעה שארגן עמוס במטרה להפתיע את נועה ולהינשא לה, נגמרת בכך שנועה ועמוס מתחתנים, וככל הנראה נדרסים בידי דניאלה.
קרניולה
המרקיזות קרניולה (קריין)
אחרי היפרדותה מקרינתיה ב-1040, שמרה קרניולה יחסים הדוקים עם המרקיזות זאן (או של סאווה - סאווינסקה קריינה) ועם איסטריה. גבולותיה עברו שינויים תכופים. המרקגרפים האוטונומיים הראשונים שלה היו הרוזנים הבווארים זמפט-אברסברג שתבעו החל משנת 1036 את הבעלות גם על החלקים מדרום לסאווה של המארק זאן המיושבים על ידי סלאבים. ב-1058 עלה על כס המרקיזות אולריך מוויימאר-אורלמינדה, שהיה קודם המרקגרף באיסטריה. ב-1063 הוא סיפח על חשבון הקרואטים רצועה צרה בקצה הצפוני של החוף הדלמטי עם החלק הצפוני של מפרץ קוורנר, המפרץ של פיומה-רייקה. רצועה זו שבין רייקה לברשץ קיבלה את השם "מראניה".
דוכסות קרניולה
אוטוקר הובס על ידי הקיסר רודולף הראשון ובמפגש באאוגסבורג בשנת 1282 הוא העביר את החבל בירושה לבניו, אלברכט ורודולף. עם זאת החבל הוחכר למיינהרד, הרוזן של גוריציה-טירול. גם הדוכס היינריך של קרינתיה, לימים מלך בוהמיה, טען לזכויות על האזור, בזמן שדוכסי אוסטריה שראו עצמם כיורשי כתר בוהמיה, שאפו גם הם לבעלות עליו. כשמת היינריך בשנת 1335, ויתר מלך בוהמיה, יאן העיוור, על דרישותיו לגבי קרניולה ודוכס אוסטריה, אלברכט, זכה לקבל את החבל. ב-1364 הפך אותה הדוכס רודולף הרביעי של אוסטריה לדוכסות. מאוחר יותר, איחד הקיסר פרידריך השלישי את קרניולה העליונה, התחתונה והמרכזית, את מטליקה ופיבקה לדוכסות אחת. איחוד כל חלקי החבל הושלם בשנת 1607.
הדרבי של אשדוד
היסטוריה
במשך השנים נפגשו הקבוצות במסגרת כל הליגות, מלבד הליגה הבכירה. בסך הכל נערכו 31 מפגשי ליגה בין שני המועדונים, כאשר הפועל מנצחת ב-12 משחקים, מכבי עירוני ב-8 ו-11 משחקים הסתיימו ללא הכרעה. משחק הדרבי האחרון בליגה הארצית, נערך ב-22 בפברואר 1997 והסתיים בתוצאה 0-2 לעירוני.
בעקבות איחוד קבוצות הכדורגל בעיר בשנת 1999, נרשמה נפילת מתח בכל מה שקשור ביריבות ספורטיבית ונרשמה ירידה בממוצע האוהדים שהגיעו לאצטדיון העירוני.
סופיה דורותיאה, נסיכת הנובר
ביוגרפיה
פרידריך וילהלם מאוד לא אהב את כוונתה של סופיה דורותיאה לחתן את בנה פרידריך עם אמליה, נסיכת בריטניה, ואת בתה וילהלמינה לפרדריק, נסיך ויילס, ובשל כך אסר עליה לפגוש את ילדיה שלא בנוכחותו. אולם למרות האיסור, נפגשה סופיה דורותיאה עם ילדיה, ואף נאלצה להסתתר עמם בכמה מקרים, על מנת לא להיתפס על ידי בעלה. בנוסף היה לסופיה דורותיאה קשר חזק מאוד עם בנה פרידריך, והוא אף יידע אותה על תוכניתו לברוח מחצר אביו.
ניו המפשייר
היסטוריה
ביולי 2023 חתם מושל ניו המפשייר, כריס סנונו, על צו האוסר לקיים קשרי מסחר עם חברות המחרימות את ישראל, במעמד בו נכח שגריר ישראל לאו"ם גלעד ארדן, וקונסול ישראל בבוסטון, מירון ראובן.
קהילת יהודי מקנס
תחילת הקהילה היהודית במקנאס
לאחר חורבן בית שני היו יהודים שגלו למרוקו אך לא ברור אם כבר שם החלה ההתיישבות היהודית במקנאס. במחצית השנייה של המאה ה-12 נחרבה הקהילה במקנס בידי שלטון אל-מוואחידון, על כך ביכה רבי אברהם אבן עזרא בקינתו אהה ירד עלי ספרד. החל מגירוש ספרד (1492, הרנ"ב) יש תיעוד של קהילה יהודית שברחה מספרד למרוקו ובפרט למקנאס. יהודים רבים שגורשו מספרד הגיעו למקנאס - הידועים שבהם הם בני המשפחות: משאש, טולידאנו ובירדוגו. מרבני מקנס יצאה תורה ופסיקה הלכתית לכל יהודי צפון אפריקה. פארה של מקנאס נודע בכינויה בפי היהודים - 'ירושלים של מרוקו', רבנים, משוררים, הוגי דעות, ובעלי מדע חיו בעיר. נאמר עליה שהייתה עיר גדולה לאלוהים, ענקי הרוח שכנו בה וגדולי מאורי יהדות מרוקו יצאו ממנה. בספרו של הרב יוסף משאש 'מים חיים' מתאר הרב בהקדמתו את מקורו של שם משפחתו, הוא מצא שישנה עיר גדולה ועתיקה בספרד ששמה 'משאש' והיא קרויה על שם עשב שהיה גדול שם בריבוי והיו עושים ממנו רפואות, עד היום יש משפחות נוצריות ויהודיות שמשמרות את שם משפחתה של העיר מאהבתה אליה. לאורך הגלות סבלו היהודית רבות מפרעות ורדיפות, כך למשל קרה שפעם בשנה היה חג אצל הערבים וזה גרם ליהודים להינעל במשך שבוע בתוך המלאח, עד שבשנת תרס"ב או תרס"ג היו כמה יהודים שרצו להסתכל מעבר לחומה לראות את ההמון ונפלו מעבר לחומה, ובזכות חברת גומלי-חסדים ניצלו הרבה יהודים אך בכל זאת מתו חמישה יהודים והרבה נפצעו.
תולדות הקהילה לאחר השואה
ישתבח יושב תהילות.
ויאמץ לבבכם להיות בניה ובוניה.
הפרעת דחק פוסט-טראומטית
פוסט־טראומה צבאית
הלם קרב, הידוע גם בשמו "תגובת קרב", הוא תגובה לפוסט־טראומה של חייל לאירוע שהתרחש בזמן פעילות מבצעית־מלחמתית.
סוגיית הטיפול בנפגעי הלם קרב בישראל
בישראל חיים מספר רב של הלומי קרב המבקשים לקבל הכרה וסיוע מרשויות המדינה. הסיוע שרשויות המדינה נותנות אינו תמיד מספק. לכן קמו עמותות רבות המנסות לספק תמיכה במקומות שבהם הסיוע של המדינה חסר.
טיפול שאינו מיידי
מחקר אחר נערך בעשור האחרון בשיטת הגירוי המגנטי המוחי (Transcranial Magnetic Stimulation – TMS), בבית החולים הדסה. בטכניקה מועבר שדה מגנטי על ידי זרם מסליל שמוחזק בקרבת ראשו של המטופל, כלפי אזורים שונים של המוח. נראה כי שיטה זו גורמת שיפור, אך הממצאים עדיין אינם חד־משמעיים.
טיפול באמצעות מדיטציה טרנסצנדנטלית
מחקר קליני עם הקצאה אקראית אך ללא סמיות כפולה שנעשה ב־2016 באוניברסיטת מהרישי הבינלאומית השווה טיפול בפוסט־טראומה אצל יוצאי צבא במדיטציה טרנסצנדנטלית או טיפול בחשיפה ממושכת (קבוצות מחקר) וחינוך בתחום הבריאות (קבוצת ביקורת). המחקר העלה שיעילות הטיפול במדיטציה הטרנסצנדנטלית לא הייתה נחותה מהטיפול בחשיפה לאחר שלושה חודשים, ושתיהן היו יעילות יותר מקבוצת הביקורת.
תעוקת לב לא יציבה
ההגדרה של תעוקת לב לא יציבה היא תעוקת לב, עם אחד או יותר מהמאפיינים הבאים:
טיפול
טיפול שמרני מול התערבותי: נמצא כי אצל חולים המדגימים סיכון מוגבר (בעלי מספר גורמי סיכון, עליה בסמני הלב ושינויים במקטע ST), יש תועלת בהתערבות על ידי צנתור תוך כדי האשפוז (במהלך שתי היממות שלאחר האשפוז) ולאחר שניתן הטיפול התרופתי כאמור לעיל. אצל חולים אחרים, מקובלת הגישה השמרנית (watchful waiting) הכוללת מתן תרופות והשגחה בלבד.
ורנל (יוטה)
היסטוריה
ב-1964 נבנה סכר נקיק פליימינג (Flaming Gorge Dam), והמאגר שיצר הביא תיירים נוספים. סכרים נוספים סיפקו מים להשקיה ויצרו אתרי נופש. ב-1990 התגוררו בעיר 6,644 תושבים ומאז האוכלוסייה כמעט והוכפלה.
תחבורה
צמוד לעיר שוכן שדה התעופה ורנל-יואינטה (Vernal-Uintah County Airport) שבו טיסות סדירות ישירות לסולט לייק סיטי של חברת בוטיק איר (Boutique Air) במטוסי Pilatus PC-12. שירות הנוסעים מסובסד על ידי הממשלה הפדרלית במסגרת התוכנית שירות אוויר חיוני (Essential Air Service).
יורוק
השבת חפצים מקודשים
בשנת 2010, השיב מוסד הסמית'סוניאן 217 חפצים קדושים לשבט היורוק. נוצות הקונדור, כיסויי הראש האינדיאניים ועורות האיילים היו חלק מהאוסף של הסמית'וניאן במשך כמעט 100 שנה ומייצגים את אחת מההשבות למקור הילידי הגדולות ביותר. החפצים ישמשו בטקסי יורוק ויוצגו במרכז התרבות של השבט.
במבי (דמות)
במבי
ההנפשה הנטורליסטית בסרט הראשון נעזרה בזוג עופרים בני ארבעה חודשים שנשלחו לאולפנים משמורה במיין. עם זאת, מודלים אנושיים שימשו גם לסצנה אחת: השחקנית ג'יין רנדולף והמחליקה האמנותית דונה אטווד צולמו בקטע ששימש כעזר לאיור הסצנה שבה במבי וטמפר מחליקים על אגם קפוא. דיסני הביא לאולפנים את ריקו לברן, צייר של בעלי חיים, כדי להרצות על מבנה הגוף והתנועות של בעלי חיים. צלם הטבע מוריס דיי בילה חודשים ביער במיין, והסריט גם חיות עבור האנימטורים.
בן גלעדי
חיים אישיים
נשוי לשחקנית רומי אבולעפיה. ב-2013 עברו השניים להתגורר בלונדון שבאנגליה. בראשית 2018 נולד לבני הזוג בן, ובשנת 2022 נולדה להם בת.
פנסילבניה
פנסילבניה (שם מלא: "הקהילייה של פנסילבניה" - באנגלית: the Commonwealth of Pennsylvania ) היא מדינה בארצות הברית, ואחת מארבע מדינות הנושאת את הכינוי "קהילייה" (commonwealth).
פנסילבניה מכונה "מדינת אבן הראשה" בשל מרכזיותה במאה ה-19 בשגרה ובכלכלה של 13 המושבות. בעיר פילדלפיה שבפנסילבניה הוכרזה עצמאותה של ארצות הברית וכן נחתמה החוקה. היא המדינה החמישית בגודל אוכלוסייתה בארצות הברית.
פנסילבניה ידועה בקהילות המתגוררות ב"ארץ ההולנדית" - האמיש והמנוניטים.
מקור השם
אף שרבים מהמתיישבים הראשונים במושבה היו שוודים והולנדים, המדינה נקראת על שמו של האדמירל האנגלי פן, אביו של מייסדה של "מושבת פנסילבניה" ויליאם פן. משמעות השם בלטינית: "יערו של פן".
גאוגרפיה
הנהרות העיקריים במדינה הם נהר דלאוור, סוסקוואנה, מונונגאהלה, אולג'ני ונהר אוהיו.
הנקודה הגבוהה במדינה היא הר דייוויס שגובהו 979 מטרים מעל פני הים.
פוליטיקה
תומכי המפלגה הדמוקרטית מהווים רוב באזור פילדלפיה, באזור סקרנטון במזרח המדינה וכן בפיטסבורג במערב המדינה. תומכי המפלגה הרפובליקנית נמצאים בעיקר במערב המדינה ובאזוריה הכפריים.
דמוגרפיה
לאחר המהפכה התעשייתית החלה התיישבות של קתולים רבים בפנסילבניה. בפילדלפיה עצמה קבור ג'ון ניומן - קדוש נוצרי שהיגר מצ'כיה לארצות הברית ופעל לשיפור מערכת החינוך הדתית במדינה. בפנסילבניה אחת הקהילות היהודיות הגדולות בארצות הברית, וגרים במדינה למעלה מ-300,000 יהודים. בשנים האחרונות נוצרו במדינה גם קהילות של בודהיסטים, הינדים, מוסלמים וסיקים.
מרוץ החברים למען חולי ה-ALS
בשנת 2015, נרתמו מפורסמים רבים מסדרות ריאליטי, ארץ נהדרת ואחרים לצלם סרטון הקורא לאנשים להגיע למירוץ.
קווין פארקר
בנוסף לעבודתו עבור טיים אימפלה, שימש פרקר כמתופף של פונד משנת 2009 ועד 2011. הוא נשאר המפיק שלהם, והוא עבד עם הלהקה באלבומי האולפן: Man, It Feels Like Space Again (2015), The Weather (2017) ו- Tasmania (2017) 2019). כמפיק, פרקר שיתף פעולה עם אמנים כמו מארק רונסון, ליידי גאגא, קניה וסט וטראוויס סקוט.
ראשית חייו והקריירה
אביו של פארקר תמיד הזהיר אותו מתעשיית המוזיקה. "אבי תמיד הזהיר אותי לא לבחור במוזיקה כקריירה". הוא די דאג ואמר "אם אתה עושה מוזיקה בתור עבודה, אז זה יהרוס את הקסם שלה. זה לא יהיה מסתורי וכיפי יותר, זה יהיה כמו עבודה". פרקר האמין במה שאביו אמר לו' הוא התחיל ללמוד באוניברסיטה לתקופה מסוימת והחל ללמוד הנדסה. "רציתי לרצות את אבי בצורה מסוימת,
טיים אימפלה
Tame Impala הוא פרויקט ההקלטות האישי והבלעדי של פארקר, הוא מקליט, מפיק, מעבד ומלחין כמעט כל צליל בפרויקט הזה.
Pond
פארקר הצטרף ל-Pond בסוף 2009, לאחר שגויס על ידי חברי "טיים אימפלה", ג'יי ווטסון וניק אלברוק. פארקר הצטרף בהמשך לפונד גם באולפן על תופים ובתור מפיק.
שיתופי פעולה נוספים
פארקר עבד עם ליידי גאגא באלבומה "ג'ואן" ובנוסף לכך עבד עם גורילז על הסינגל "New Gold".
הצבעה באמצעות כסף
המושג
חרמות צרכנים משנים לעיתים את התנהגות היצרנים. המטרות של חרמות סלקטיביות, היו מגוונות, וכללו רצון לראות ירידה בהכנסות החברות, הדחת מנהלים מרכזיים או פגיעה במוניטין.
ביקורת
ההצבעה באמצעות כסף זכתה גם לביקורת על היותה מעין ערנות צרכנית. בעוד שרוב הכלכלנים והפילוסופים הכלכליים מקבלים שלצרכנים יש זכות לבחירות המוסריות האישיות שלהם בשוק, לתנועות בקנה מידה גדול להשפיע על הוצאות הצרכנים עשויות להיות השלכות מסוכנות.
החפרפרת (מיני-סדרה)
הפקה
אתרי הצילומים של הסדרה היו בגלאזגו שבסקוטלנד, אוניברסיטת אוקספורד באוקספורדשייר, בבית הספר "ברדון" במחוז גלוסטרשייר (שם מלמד הדמות ג'ים פרידו), ובעיר לונדון.
דון ז'ואן (מחזה)
מערכה רביעית
מסייה דימנש מגיע לדירתו של דון ז'ואן לגבות ממנו חוב שהוא חייב לו. דון ז'ואן מזמין אותו לארוחה, משוחח איתו בידידות תוך שהוא לא נותן לדימנש להשחיל מילה ונפרד ממנו, בלי להזכיר את עניין החוב. דון לואיס מגיע לבקר את דון ז'ואן בנו. הוא מוכיח אותו על פשעיו ודון ז'ואן משפיל את אביו. האב מאיים להעניש את בנו.
המחזה בתיאטרון המקצועי הישראלי
1. תיאטרון הקאמרי, הצגת בכורה: 2 במאי 1965 2. תיאטרון באר שבע, הצגת בכורה: 20 בינואר 1990 3. תיאטרון גשר, הצגת בכורה: 21 בפברואר 1998 4. תיאטרון גשר, הצגת בכורה: 25 בינואר 2011
פטר שפר (מדפיס)
פטר שֶׁפֶר (בגרמנית: Peter Schöffer; בשמו הלטיני: פטרוס שפר; סביבות 1425 – סביבות 1503) היה מדפיס גרמני בראשית מהפכת הדפוס. צורף, עורך דין ומלווה בריבית.
תבנית אפלה
חוקיות
ב־9 באפריל 2019, הציגו הסנאטורים האמריקניים דב פישר ומארק וורנר את חוק חוויות הטעיה להפחתת משתמשים מקוונים (DETOUR), אשר יהפוך לבלתי חוקי לחברות עם יותר ממאה מיליון משתמשים פעילים חודשיים להשתמש בתבניות אפלות כאשר מבקשים הסכמה לשימוש במידע האישי שלהם.
ז'אן-ז'אק-רז'יס דה קמבאסרס
קמבאסרס היה צאצא למשפחת משפטנים, בני האצולה הישנה של העיר מונפלייה, הקטגוריה שכונתה "אצולת הגלימה" (noblesse de robe) שמילאה תפקידים ממשלתיים ומשפטיים והייתה בדרך כלל בעלת השכלה אקדמית. אף-על-פי-כן, בילדותו ידע קמבאסרס תנאי מחיה דלים למדי. בתום לימודי מכללה במונפלייה סיים תואר במשפטים והתחיל קריירה של עורך דין ושל יועץ בבית הדין לביקורת ספרים (Cour de comptes) של פרובינציית לנגדוק.
אחרי הפיכת 18 בברימר של נפוליאון בונפרט ב-25 בדצמבר 1799 הפך קמבאסרס ל"קונסול השני" של צרפת. ב-1804 נכח בהכתרת נפוליאון כקיסר צרפת. אחרי שהתמנה לקנצלר ראשי (archichancelier), היה קמבאסרס למשך עשור שנים הדמות הפוליטית השנייה בחשיבותה במדינה: נפוליאון ייפה את כוחו לעמוד בראש ישיבות המועצות השונות ובראש ישיבות הסנאט בהיעדרו של הקיסר. בשנים 1808–1814 נשא בתואר דוכס פרמה.
כמומחה למשפטים השתתף קמבאסרס באופן פעיל בארגון מחדש של מערכת המשפט בצרפת. עוד בשנים 1793 ו-1796 ערך שלוש הצעות שהובילו לחיבור הקודקס האזרחי של נפוליאון בשנת 1804. הוא נבחר כחבר באקדמיה הצרפתית (1803) ובמכון של צרפת.
הרסטורציות, מאת הימים, שנותיו האחרונות
בסוף שנת 1815 סולק מהאקדמיה הצרפתית, יחד עם עוד עשרה מחבריה. החוק מ-12 בינואר 1816 שהכריז על חנינה לתומכי הקיסר בתקופת מאה הימים לא הופעל עליו ועל בני משפחתו ועל כל אלה שהצביעו בעד הוצאתו להורג של לואי השישה עשר, כך שנאלץ לצאת לגלות בריסל. עם זאת, ניסה שוב להגן על שמו הטוב וערך "תזכיר מצטדק" שבו נימק את עמדותיו על ידי נסיבות התקופה וביקש את עזרתו של שר המשטרה, אלי דקאז, בונה חופשי כמוהו. על ידי כך הצליח להציל את כל נכסיו מעיקול על ידי המלכות. בעת גלותו התחזק באמונתו הדתית. לואי-דזירה ורון תיאר אותו במילים אלה: עליכם לדמיין לעצמכם קשיש מכובד, בעל פאה נוכרית ותלבושת בצבע חום, הולך כל בוקר לקתדרלת גודולה הקדושה, הקתדרלה שלנו, הלא רחוקה ממגוריו; מלווה אותו שרת הנושא ספר תפילות עבה. בהגיעו, השתחווה קמבאסרס על הרצפה, תוך כדי שמיעת המיסה ושקע בהרהורים ארוכים: Quantum mutatus ab illo. ("כמה שונה מהקטור הלז")
חשדות להומוסקסואליות
קמבאסרס לא היה האחראי להפסקת המרדף החוקי אחרי הומוסקסואלים. הוא מילא תפקיד מפתח בניסוח הקודקס נפוליאון שהיה קודקס אזרחי ולא היה קשור לקודקס הפלילי משנת 1810 שדן בעבירות מין. בפני מחברי הקודקס הפלילי משנת 1810 עמדה האפשרות להנהיג מחדש את החוק נגד ההומוסקסואליות הגברית (כפי שלמשל נעשה לימים בברית המועצות אחרי ההפוגה שבעקבות המהפכה) אולם אין עדות שאפילו עלה הרעיון בדעתם. מחקרים חדשים הראו שזה קרה ללא קשר להשפעתו של קמבאסרס. עם זאת אנשי המשטר של נפוליאון יכלו עדיין לדכא ביטויים פומביים של אהבה הומוסקסואלית בשם חוקים אחרים, כמו החוק "על הפרת הסדר הציבורי" או "הפגיעה בצניעות". על אף המעקבים וההטרדות מצד המשטרה, תקופת המהפכה ושנות שלטונו של נפוליאון היו תקופה של חופש יחסי עבור הומוסקסואלים ופתחו עידן של סובלנות חוקית כלפי ההומוסקסואליות באירופה. כיבושי נפוליאון כפו את עקרונות הקודקס הפלילי של נפוליאון (כולל הדקרימינליזציה של ההומוסקסואליות) על חלקי אירופה נוספים, כולל בלגיה והולנד, ארץ הריין ואיטליה. מדינות אחרות שקיבלו השראה מהדוּגמה הצרפתית היו בוואריה ב-1813 וספרד ב-1822.
ג'ט אסיה איירווייז
נכון לשנת 2013, מועסקים בחברה כ-460 עובדים.
סארו ברירלי
ברירלי כתב על חוויותיו בספר "A Long Way Home", שעובד לסרט קולנוע בשם "סארו - הדרך הביתה".
רקע
ערב אחד, גודו אמר שהוא ייקח רכבת מחאנדווה לבורהפנור, עיר הנמצאת 70 קילומטרים דרומית לחאנדווה. סארו ביקש להצטרף לאחיו הבכור. כשהרכבת הגיעה לבורהפנור סארו היה כה עייף שהוא קרס על מושב ברציף. גודו אמר לאחיו הקטן לחכות והבטיח לחזור מהר. גודו לא חזר וסארו איבד את סבלנותו. הוא הבחין ברכבת חונה בתחנה ובמחשבה שאחיו נמצא בה, נכנס לקרון ריק. בהמתנה לאחיו שיחזור עבורו הוא נרדם. כשהתעורר, הרכבת נסעה באזור לא מוכר, שעות רבות חלפו והמסע נמשך. הרכבת עצרה בתחנות קטנות אך סארו לא הצליח לפתוח את דלת הקרון כדי לצאת. הרכבת עצרה לבסוף בתחנת העיר האורה הסמוכה לקולקטה, וכשמישהו פתח את דלת הקרון סארו נמלט. סארו לא ידע באותו הזמן, אך הוא היה במרחק של כ-1,600 קילומטר מביתו.
בינתיים, אמו קאמלה מונשי, חיפשה אחר שני בניה. כמה שבועות לאחר שילדיה לא שבו הביתה, המשטרה דיווחה לה כי גופתו של גודו נמצאה סמוך לפסי רכבת, קילומטר מתחנת בורהנפור לאחר שנדרס על ידי רכבת חולפת. היא מיקדה את מאמציה במציאת סארו בעודה מסיירת במקומות רבים סמוכים לרכבות. מדי שבוע ביקרה במקדש, הדליקה קטורת והתפללה לשובו.
ביי (יועץ)
בּיי או בֵּיָיה, המכונה גם רעמסס חמינטרו, (נפטר בשנת 1192 לפני הספירה) היה פקיד חשוב במצרים העתיקה, ביי שמקורו מאזור סוריה או כנען, עלה לגדולה והפך בחשיבותו שני רק לסתי השני. ישראל קנוהל מזהה אותו עם דמותו של יוסף המקראי.
קורפוס המילואים הראשון (האימפריה הגרמנית)
היסטוריה
הקורפוס הוקם ב-2 באוגוסט 1914 כחלק מהגיוס הגדול בתחילת מלחמת העולם הראשונה ונועד להוות יחידת גיבוי לקורפוס ה-1. כמפקדו הראשון מונה אוטו פון בלו, והיחידות בו היו פחות איכותיות מאשר בקורפוסים הסדירים, והוא הוצב באזור קניגסברג. ב-20 באוגוסט 1914 לחם הקורפוס באגף הימני של הארמייה השמינית מול צבא האימפריה הרוסית בקרב גומבינן במסגרת החזית המזרחית. בהמשך לחם הקורפוס בקרב טננברג, ובנובמבר 1914 הוא לחם כחלק מהארמייה התשיעית במהלך הקרב על הוויסלה. הקורפוס השתתף במתקפת גורליצה-טרנוב, ובספטמבר 1916 הועבר לרומניה, שם לחם כחלק מהארמייה האוסטרית הראשונה. עם סיום המלחמה ברומניה הועבר הקורפוס לחזית המערבית, שם לחם במהלך מתקפת האביב כחלק מהארמייה ה-18. לאחר מכן לחם הקורפוס במתקפת מאה הימים כחלק מהארמייה השלישית, ועם סיום המלחמה פורק הקורפוס.
שטפן רויטר
תארים
עם נבחרת גרמניה:
ניו מקסיקו
טריטוריה של ארצות הברית
בשנת 1863 הפכה טריטוריית אריזונה לטריטוריה נפרדת.
מדינה של ארצות הברית
ב-1949 נוסדו המעבדות הלאומיות סאנדיה, המבצעות מחקר גרעיני ומחקר ופיתוח של כלי נשק.
אקלים
האקלים במדינה ברובו צח אם כי קיימים אזורים יבשים ושטחה מכוסה ברובו בהרים ומדברים, רוב המישורים ההרריים נמצאים במזרח המדינה בצמוד לקולורדו וחולקות שטחים דומים כאשר לשתיהן יש מישורים הרריים, אגנים ואדמות מדבריות. הטמפרטורות השנתיות הממוצעות בקיץ יכולות להגיע ל-C° 38. הטמפרטורות הגבוהות הממוצעות במדינה נעה בחודש יולי סביב ה-C° 36, ובחודשים הקרים בין נובמבר למרץ להגיע בלילות אל מתחת ל-C° 0. הטמפרטורות הגבוהות ביותר שנרשמו במדינה היו C° 50 ליד לובינג ביוני 1994, והנמוכות ביותר היו C° 50− ב-1951.
במדינה מנצלים שמים צלולים בצורה יוצאת דופן על מנת לצפות בכוכבים ובמדינה ישנם מספר עמדות תצפית מיוחדות שמביאות אליהן תיירים רבים.
ממשל ופוליטיקה
למדינה 5 אלקטורים בבחירות לנשיאות ארצות הברית, הסנאטורים המייצגים את ניו מקסיקו הם טום יודול ומרטין היינריך, שניהם חברי המפלגה הדמוקרטית.
כלכלה
הממשל הפדרלי מעסיק רבע מהעובדים במדינה, בעיקר בתעשיות צבאיות. במדינה מספר בסיסים של חיל האוויר, וכן מצויות במדינה מעבדות לוס אלמוס, המעבדות הלאומיות סאנדיה בבסיס חיל האוויר קירטלנד דרומית לאלבקרקי, ובאתר ניסויי הטילים וייט סנדס מבצע הצבא ניסויים בטילים.
מחוסגן (עמותה)
פעילות העמותה
במהלך התפרצות נגיף הקורונה בישראל, יזמה העמותה את התיקון לצו משרד הבריאות שאפשר הפעלת מסגרות לילדי העובדים בשירותים החיוניים. מאות מסגרות ברחבי הארץ נפתחו בעקבות היוזמה, והעמותה ריכזה הרשמה עבור משרד הבריאות.
אנריקטה אדליידה, נסיכת סבויה
אנריקטה אדליידה, נסיכת סבויה הייתה אשתו של פרדיננד מריה, הנסיך הבוחר מבוואריה.
מקדש דנדרה
מקדש האלה חתחור
על גגו של החלק הפנימי של המקדש נמצאים שני חדרי פולחן השוכנים אחד מול השני. חדרים אלה הוקדשו למותו ותחייתו של האל אוזיריס ואלים אחרים כמו מות. באחד מחדרי הפולחן נמצא גלגל המזלות. הגלגל מכיל דמויות אסטרולוגיות מצריות. הגלגל מכיל דמויות של מזל שור ומזל מאזניים. המשלחת המדעית שלוותה את מסע נפוליאון במצרים שרטטה את גלגל המזלות ובשנת 1820 הגלגל הוסר מהתקרה, והועבר בהמשך למוזיאון הלובר. שמפוליון תיארך את הגלגל לתקופה התלמיית, המחקר המודרני מתארך אותו למאה ה-1 לספירה. גלגל המזלות של דנדרה הוא אחד מהפריטים שתבעה ממשלת מצרים, באמצעות השר לשעבר והארכאולוג זאהי חוואס, את השבתם המידית למצרים.
טולסה (כדורגל)
מועדון הכדורגל טולסה (באנגלית: FC Tulsa), היא קבוצת כדורגל מהעיר טלסה, אוקלהומה שבארצות הברית, אשר משחקת בליגת הUSL.
היסטוריה
הם זכו בתואר ה-NASL בסוקר בול 83', כשהם ניצחו את טורונטו בליזארד באצטדיון בי סי פלייס בוונקובר. בתוצאה של 2–0. למרות שהעונה האחרונה של ה-NASL הייתה 1984, והליגה התפרקה בתחילת 1985, ה-ראפנקס המשיכו לפעול כמועדון עצמאי. הם הרכיבו לוח זמנים שאפתני של יותר מ-20 משחקים הנמשכים ממאי עד אוגוסט, נגד קבוצות מארצות הברית, אירופה ודרום אמריקה, כמו כן אף קבוצות אחרות של ה-NASL לשעבר שלא התפרקו. אך המועדון הפסיק את פעילותו ב-17 ביולי 1985.
ב-26 בפברואר 2014, הוכרז שהקבוצה החדשה שהוקמה בטולסה, תיקרא טולסה ראפנקס כמחוות כבוד לטולסה ראפנקס המקורית ששיחקה ב-NASL. השם זכה לכמעט 50% מהקולות בבחירת השם למועדון, ההצבעה התקיימה בפברואר 2014.
קטכול
כימיה
ניתן לחמצן את הקטכול לקבלת קווינון קטכול הוא ליגנד היוצר קומפלקסים כקלאט (ליגנד התורם יותר מזוג אלקטרונים אחד לחומצת לואיס) עם מתכות שונות: כך למשל עם ברזל תלת ערכי מתקבל היון
ברווה (סימן דיאקריטי)
ברווה (באנגלית: Breve) הוא סימן דיאקריטי ˘, שצורתו חצי עיגול, ונכתב מעל האות. מקור השם במילה הלטינית: brevis, שמשמעותה "קצר", או הסימן וְרַאכִי (vrachy) מיוונית עתיקה. סימן דיאקריטי זה דומה במידה רבה לסימן הדיאקריטי "קַארוֹן", שהוא למעשה סימון של וי קטן מעל אות מסוימת (עיצור או תנועה), אך רק מעוגל יותר, כפי שניתן לראות מהשוואה של השניים: הסימן מופיע בדרך כלל בשפות הקשורות לאלפבית הלטיני, אך קיימות גם אותיות מסוג זה באלפבית הקירילי, כדוגמת Й ו- Ў.רשימת השפות, אשר בהן קיים סימן הברווה, כוללת את הטורקית, האזרית, הטטרית של קרים והלאזית, אשר בארבעתן קיימת האות Ğ; באספרנטו קיימת האות ŭ; ברומנית ובוייטנאמית קיימת האות ă וכדומה.הסימן קיים גם ב-IPA - לציון תנועה קצרה מהרגיל. דוגמה לכך היא המילה האנגלית: police, אשר נהגית [pʰə̆ˈliˑs]. שלא במסגרת ה- IPA, משתמשים בברווה לציון תנועות קצרות בספרים אקדמאיים, כמו גם תעתיק בשפות: לטינית, יוונית עתיקה ובשפות נוספות אחרות. סימן הברווה מהווה סימון הפוך בייעודו הדיאקריטי לסימן הקו העילי, אשר משמש כמאריך תנועה.בתקופה האחרונה קיימת מגמה להמעיט בשימוש של סימן הברווה לציון תנועות קצרות; כדי להבדיל בין אותיות "ארוכות" ו"קצרות", הנטייה כיום היא שימוש בקו עילי, על מנת לציין תנועות ארוכות. מכאן ניתן להסיק, כי כל יתר התנועות, שאינן מסומנות בסימן זה- הן קצרות בהכרח.
פוגארה
העיקרון המונח ביסוד מערכת הפוגארות הוא קידוח אנכי בקרקע, המגיע אל מפלס מי-התהום, שם נתפסים המים ומוּלַכִים במנהרה אופקית, תת-קרקעית, בשיפוע מתון אל יעד המרוחק מנקודת הקידוח. לרוב ימוקמו הפוגארות בפיתחן של מניפות סחף. לאורך המנהרה נחפרו פירים רבים לשם אוורור המים, לשם הוצאת חומר המרוחק מנקודת הקידוח, וכן למטרות עבודות אחזקה וביקורת על כמות המים ומפלסם. בישראל מוכרים כמה אתרי פוגארות ארכאולוגיים בבקעת הירדן ובערבה התיכונה והדרומית.
טכניקת הבנייה
הגאוגרפיה של איראן עשירה ברכסי הרים גבוהים עליהם יורד גשם לצד עמקים נרחבים ומדבריים שבמרכזם מלחות, בהן לא ניתן לקיים חקלאות. המלחות נוצרות כאשר המים שזורמים בתת-הקרקע ממניפות הסחף היורדות מההרים מגיעים למרכז העמק ושם עולים בעליה נימית ומתאדים תוך כדי המלחת פני השטח. כיוון שכך קידוח בארות בחלק התחתון של העמק יוביל למים מלוחים. הרעיון שעומד מאחורי הפוגארות הוא בעצם לתפוס את המים לפני שהם מתמלחים בשולי העמק ולהוביל אותם בשיפוע אפסי אל הקרקעות הטובות שמעל מפלס הקרקעות המלוחות שבמרכז העמק.
עונת 1953/1954 ב-NBA
דראפט 1953
דראפט ה-NBA בעונה זו התקיים ב-24 באפריל 1953 בבוסטון, מסצ'וסטס. בדראפט נבחרו 122 שחקנים בסך הכול, מתוכם 31 שיחקו בליגת ה-NBA. לפני הדראפט נבחרו וולטר דיוקס, ארני בק והנרי הנסי כבחירות טריטוריאליות, ובבחירה הראשונה בחרה קבוצת בולטימור בולטס את ריי פליקס, שבסיום העונה זכה בתואר רוקי השנה ב-NBA. בדראפט נבחרו שישה שחקנים שהשתתפו במהלך הקריירה במשחק האולסטאר: וולטר דיוקס, ריי פליקס, ריצ'י ריגן (בחירה רביעית), קליף הייגן (21), ג'ק ג'ורג' (102) וקן סירס (108). לאחר פרישתו הוצג הייגן בהיכל התהילה של הכדורסל, כמו גם בוב הוברגס (בחירה שנייה) ופרנק רמזי (5).
אימרה ליטמן
ביוגרפיה
ב-1952 בילה זמן קצר בלונדון כבעל מלגה. לאחר חזרתו הביתה, ביצע את קשירת צינור עורקי פתוח הראשון בהונגריה. במרפאתו הציג צנתור לב, פתרונות כירורגיים למחלות לב מולדות והקים מחלקה נפרדת לניתוחי לב. בין עובדיו היו פרנץ רוביצ'ק. בעבודת הקרדיו-אנגיוגרפיה, הוא קיבל עזרה רבה מרנה פונו (מקודם אוברזון), שהייתה הרופאה הרדיולוגית הטובה ביותר בתחום באותה תקופה. בשנים אלה, הונגריה הקדימה מדינות רבות באירופה בתחום ניתוחי הלב (הרבה בזכות הרופאים הכירורגים היהודים המצוינים שהצליחו לשרוד את השואה).
גרשון אשכנזי
ביוגרפיה
היה תלמידם של הב"ח (הרב יואל סירקיש), רבי יהושע העשיל מחבר הספר "מגיני שלמה", רבי מנחם מנדל קרוכמל מניקלשבורג, מחבר ספר "צמח צדק" (הקדמון) ורבי יעקב תמרליש מווינא מחבר ספר "ספרא דצניעותא דיעקב". בנישואיו הראשונים נשא את נכדת רבו הב"ח, ולכן הוא מתייחס במספר מקומות בספרו "עבודת הגרשוני" אל הב"ח כאל חותנו. בנישואיו השניים היה חתנו של רבו רבי מנחם מנדל קרוכמל. נפטר בי' באדר ב' ה'תנ"ג. בפטירתו גזרו חכמי דורו, כי במשך שנה לא ינגנו בכלי נגינה בבתי היהודים ואף לא בחתונות.
פרדיננד מריה, הנסיך הבוחר מבוואריה
ביוגרפיה
פרדיננד מריה שיפר מאוד את הצבא הבווארי, ושיקם את הנסיכות מהנזקים שנגרמו במהלך מלחמת שלושים השנים. בנוסף, כינס את הדיאט של בוואריה בשנת 1669, לאחר שלא כונס משנת 1612.
ג'סיקה ריין
ביוגרפיה
על מסכי הקולנוע והטלוויזיה השתתפה ריין בדרמה "Garrow's Law" ובסרט "רובין הוד" שביים רידלי סקוט לצידה של איילין אטקינס.
ריין כיכבה בתפקיד הראשי בדמות המיילדת ג'ני לי בסדרת הדרמה של BBC One "תקראו למיילדת" בשלוש העונות הראשונות. אחרי הצלחת העונה הראשונה השתתפה ריין בספיישל חג המולד של הסדרה, והמשיכה לשחק בעונה השנייה. בסיום העונה השנייה היא התבקשה לשחק בשמונה עונות נוספות. ב-9 במרץ 2014 הוכרז שריין תעזוב את הסדרה עם תום העונה השלישית כדי לקדם את הקריירה הקולנועית שלה בארצות הברית.
Suckless.org
היסטוריה
קהילת suckless הוקמה על ידי אנסלם ר' גרבה מגרמניה בשנת 2002 עקב התנגדותו לזרם המקובל בתעשיית התוכנה באותם הימים לפתח תוכנות מורכבות, איטיות ובעלות תכולות מרובות. לפי הפילוסופיה של suckless, איכות תוכנה אינה צריכה להימדד במספר שורות הקוד המרכיבות אותה. מוצרים של suckless תואמים את הפילוסופיה של KISS.
אורי זמרי
ביוגרפיה
בשנים 1964–1966, למד זמרי באוניברסיטת מערב וירג'יניה לתואר שני ושלישי וקיבל תואר דוקטור לחינוך גופני. נושא עבודת הדוקטורט היה "הפונקציה הדתית והמאגית של משחקי כדור בתרבויות השונות".
ספרים, מאמרים ופרסומים נבחרים פרי עטו
זמרי חיבר עשרות ספרים בנושאי הספורט והחינוך הגופני. חלק מכתיבתו הקדיש זמרי לחקר ראשית הגוף ביישוב העברי. דוגמה לכך: חגיגות רחובות, פועלו של אברהם צבי גולדשמיט חלוץ החינוך הגופני בארץ ישראל ועוד. להלן החשובים שבספריו: זמרי פרסם למעלה מ-100 ספרים ומאמרים מדעיים גם באנגלית וגרמנית. חלקם תורגמו בין היתר לספרדית, צרפתית, פורטוגזית, יפנית וסינית. בין נושאי המאמרים השונים: תרומתה של אסיה לעולם הספורט המודרני, חינוך גופני משווה, ריבוי מושגים בחינוך הגופני והשפעתו על הגדרת מטרותיו, התפתחות ספורט הנשים בעולם ובישראל, נשים במשחקים האולימפיים והתנועה האולימפית.